Publication: Magyar Közlöny
Issue: MK-2002-111 (Year: 2002, Number: 111)
Era: 1990-2004
Section: (2) Az egyedi szerzõdéssel rendelkezõ a távhõszolgáltatásról szóló 1998. évi XVIII. törvényben definiált egyéb
Paragraph Index: 80

13. § Az engedélyes villamos energia termelését indokolatlanul nem tarthatja vissza. A Hivatal a VET 10. §-ban kapott felhatalmazása alapján különösen indokolatlan visszatartásnak minõsíti, ha a visszatartás nem üzemzavar vagy tüzelõanyag hiány következménye, nem minõsül az e rendelet 51. §-a szerinti villamos energia tevékenység szüneteltetésének, nem a termelõ tevékenység egyéb lényeges technológiai, illetõleg gazdasági feltételei megváltozásának a következménye, ugyanakkor a termelés visszatartás veszélyezteti a folyamatos és biztonságos villamosenergiaellátást, a biztonságos és átlátható kereskedést és a piaci viszonyokat, vagy egyes érintett villamos energia részpiacon vagy részpiacokon (kiegyenlítõ energia piaca, csúcskapacitások piaca) egyszeri vagy tartós, 10%-ot meghaladó áremelkedést eredményez. (A VET 22. §-ához)

Source: https://magyarkozlony.hu/hivatalos-lapok/7c217b3f9562b40c5fd416e7bdcc81bf775c7e4b/dokumentumok/faae26278e48e9aaf0205888ac4397dc5453689c/letoltes